
Okresný súd Vranov nad Topľou 7P/80/2024 8824201459 29. 11. 2024 JUDr. Martina Melníková ECLI:SK:OSVT:2024:8824201459.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Martinou Melníkovou v právnej veci manželky (navrhovateľky): A. B. C., nar. XX.XX.XXXX, bytom D. XXX/XX, E. F. G., okr. H. F. G., štátny občan Slovenskej republiky, zast.: JUDr. Ladislav Bujňák, advokát, so sídlom Sládkovičova 8, Prešov, proti manželovi, ktorý návrh nepodal: I. C., nar. XX.XX.XXXX, bytom D. XXX/XX, E. F. G., okr. H. F. G., t.č. I. XXX/X, E. F. G., okr. H. F. G., štátny občan Slovenskej republiky, za účasti mal. dieťaťa: mal. A. C., nar. XX.XX.XXXX, bytom pri matke, zastúpený kolíznym opatrovníkom Úradom práce, sociálnych vecí a rodiny vo Vranove nad Topľou, odbor sociálnych vecí, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou o rozvod manželstva a úpravu práv a povinností rodičov k maloletým deťom na čas po rozvode, t a k t o rozhodol: I. Súd manželstvo A. B. C., J. E., nar. XX.XX.XXXX a I. C., nar. XX.XX.XXXX, ktoré je uzavreté dňa 13.01.2001 a zapísané v knihe manželstiev Matričného úradu Hanušovce nad Topľou, vo zväzku 12, ročník 2001, strana 1, poradové číslo 2, r o z v á d z a. Súd s c h v a ľ u j e rodičovskú dohodu v tomto znení: II. Mal. A. C., nar. XX.XX.XXXX sa z v e r u j e do osobnej starostlivosti matky. Obaja rodičia sú oprávnení a povinní zastupovať mal. dieťa v bežných veciach a spravovať jeho majetok. III. Otec sa z a v ä z u j e prispievať na výživu na mal. A. C., nar. XX.XX.XXXX vo výške 200,- eur mesačne počnúc vykonateľnosťou tohto výroku vždy do 15- teho dňa v mesiaci vopred k rukám matky. IV. Stretávanie sa syna s otcom sa n e u p r a v u j e. V. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. Tento rozsudok neobsahuje odôvodnenie, pretože po jeho vyhlásení sa účastníci vzdali práva odvolania. Poučenie:
Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia. Rozsudky o výživnom sú vykonateľné doručením. Ak povinný dobrovoľne nesplní peňažnú povinnosť, ktorú mu ukladá vykonateľné rozhodnutie, oprávnený môže podať návrh na vykonanie exekúcie podľa ustanovení § 38 a nasl. zákona č.233/1995 Z.z. Exekučného poriadku. Ak povinný dobrovoľne nesplní povinnosť, ktorú mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na výkon rozhodnutia podľa ustanovení § 370 a nasl. CMP. Podľa § 27 ods. 1 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Podľa § 27 ods. 2 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko a zároveň si ponechal v poradí uvedené ako druhé priezvisko svoje predošlé priezvisko, môže do troch mesiacov od právoplatnosti rozhodnutia o rozvode manželstva matričnému úradu oznámiť, že upúšťa od používania spoločného priezviska.

